Liefdesverhale | Boek Besonderhede | Wilna Adriaanse Omnibus 3 (ePub)
Tuis > Omnibusse > Wilna Adriaanse Omnibus 3 (ePub)
Wilna Adriaanse Omnibus 3 (ePub)
In Die wingerd sal weer bot bly Juliétte aan as wynmaker nadat sy van die plaaseienaar se onstandvastige seun Bertus geskei het. Ná 'n paar jaar keer Bertus se broer, Conrad, terug van oorsee om die bestuur van die plaas oor te neem. Daar ís 'n romantiese vonk tussen haar en Conrad, al ontken sy dit ook, maar daar is gerugte dat Conrad met die geitjie van 'n Susan gaan trou . . .
In Liefde is 'n kleur sukkel Emma lank ná haar egskeiding steeds om haar lewe in orde te kry. 'n Vakansie in die Alpe bring egter nie rus vir haar siel nie, want daar loop sy haar vas in nie minder nie as drié mans wat almal haar hartsnare roer. Hoe gaan sy dié keuse maak?
En in Brug van woorde is Magriet 'n aantreklike vrou wat alles het waarvan sy kan droom. Maar pleks van tevrede te wees, is sy sielsongelukkig, want haar huwelik ly onder haar man se sukses. Sy begin navorsing doen vir 'n artikel oor Afrikaanse internet-kletskamers, en ontmoet 'n baie gawe kletsmaat, 'n man wat haar só goed verstaan . . .